
10. јул 2026. године
Б е о г р а д 


З А П И С Н И К

18. СЕДНИЦЕ ОДБОРА ЗА РАД, СОЦИЈАЛНА ПИТАЊА,
ДРУШТВЕНУ УКЉУЧЕНОСТ И СМАЊЕЊЕ СИРОМАШТВА,
ОДРЖАНЕ 8. ЈУЛА 2026. ГОДИНЕ


Седница је почела у 11,00 часова.

Седницом је председавао Хаџи Милорад Стошић, председник Одбора.

Седници су присуствовали чланови Одбора: Невена Веиновић, Татјана Николић, Сања Милошевић, Миодраг Линта, Весна Станковић, Иван Антић, Биљана Јаковљевић, Драгана Радиновић, Светлана Милијић, као и заменик члана Одбора Сања Ћаловић (Марко Милошевић, члан). 

Седници нису присуствовали чланови Одбора: Бранислав Несторовић, Татјана Пашић, Борислав Новаковић, Наталија Стојменовић, Драгана Рашић и Зоран Стојановић, као ни њихови заменици. 

                        Седници су присуствовали представници Министарства за бригу о породици и демографију: Радош Пејовић, државни секретар, Биљана Ракић, помоћник министра, Вукота Влаховић, руководилац и Јован Вујичић, самостални саветник у Сектору за планирање породице и деце и унапређење квалитета живота, продужетак живота и породично-правну заштиту.

            Председник Одбора је подсетио све чланове Одбора да се на ток седнице Одбора сходно примењују одредбе Пословника о седници Народне скупштине ( чл. 82. и 92. Пословника).

На предлог председника Одбора, једногласно је усвојен (десет „за“) следећи  

Д н е в н и   р е д:

	1. Разматрање Информације о раду Министарства за бригу о породици и демографију за период од 1. јануара до 31. марта 2026. године (број 02-1935/26-2 од 10. јуна 2026. године).

Пре преласка на разматрање утврђеног дневног реда, једногласно су усвојени (десет „за“) и без примедби записници 15. и 16. седнице Одбора, одржане 27. маја 2026. године.

Прва тачка дневног реда: Разматрање Информације о раду Министарства за бригу о породици и демографију за период од 1. јануара до 31. марта 2026. године 

	Председник Одбора подсетио је чланове Одбора да је Министарство за бригу о породици и демографију, доставило Одбору Информацију о раду Министарства за период од 1. јануара до 31. марта 2026. године, у складу са чланом 229. Пословника Народне скупштине, који прописује да министар информише надлежни Одбор Народне скупштине о раду министарства једном у три месеца, а о закључцима Одбора поводом поднете информације, Одбор подноси извештај Народној скупштини. Такође, указао је да је Информација о раду Министарства за назначени период детаљна и свеобухватна и том приликом изнео је опште утиске и запажања о реализованим активностима, као и о предстојећим активностима.

	Уводно представљање Информације о раду Министарства за бригу о породици и демографију за период од 1. јануара до 31. марта 2026. године, поднео је Радош Пејовић, помоћник министра, истичући задовољство на указаној прилици да представи рад и резултате Министарства, с посебним освртом на исходе који су позитивно реализовани по секторима у погледу програмских и пројектних активности.

Поводом ове тачке дневног реда није било дискусије.

Одбор је већином гласова (десет „за“, један „није гласао“), прихватио Информацију о раду Министарства за бригу о породици и демографију за период од 1. јануара до 31. марта 2026. године и том приликом је председник Одбора истакао да ће на основу члана 229. став 4. Пословника Народне скупштине Одбор поднети извештај Народној скупштини и на тај начин известити да је Одбор размотрио и одлучио да прихвати информацију о раду Министарства за бригу о породици и демографију за период од 1. јула до 30. септембра 2025. године. 

Седница Одбора је завршена у 11,25 часова.


СЕКРЕТАР ОДБОРА	ПРЕДСЕДНИК ОДБОРА
   
    Јелена Ђорић                                                                 	  Хаџи Милорад Стошић

